|  |  |
| --- | --- |
| Тема  | Җөмләдә сүзләр тәртибен кабатлау |
| Максат  | 1. Сүз тәртибе буенча алдагы сыйныфларда алган белем һәм күнекмәләрне искә төшерерү, ныгыту.2.Укучыларның логик фикерләү сәләтләрен үстерерү.3.Әхлаклылык сыйфатлары тәрбияләүне дәвам итү. |
| Төп төшенчәләр  | Туры сүз тәртибе, кире сүз тәртибе (инверсия) |
| Төп ресурслар  | Презентация, видеодәрес |
| Өстәмә ресурслар  | [https://studfile.net/preview/3923392/page:19/](https://studfile.net/preview/3923392/page%3A19/)(теманы кабатлау өчен укытучыга өстәмә мәгълүмат) |
| **Дәрес барышы** |
| I этап.Оештыру, мотивация | Укучыларны сәламләү. Хәерле көн теләү.*Видеодәрес* - Түбәндәге шакмакларга бер сүз яшерелгән. Мин сезгә 5 табу юлын әйтәм. Кем алдан таба, язып күрсәтәбез.- җөмләдәге сүзләр арасында була;- иярүче кисәк белән ияртүче кисәк урыннарын алыша;- ия белән хәбәр урыннарын алыша;- сүз тәртибенең исеме;- җөмләдәге сүзләрнең кире тәртибе

|  |  |  |  |  |  |  |  |
| --- | --- | --- | --- | --- | --- | --- | --- |
| **и** | **н** | **в** | **е** | **р** | **с** | **и** | **я** |

* Әйе, без бүген сүз тәртибе буенча алган белемнәребезне ныгытырбыз.
 |
| II этап. Уку мәсьәләсен чишү | Презентация.1. Хәрефләрне дөрес урнаштырып, мәкальне укырга. Сүз тәртибен билгеләргә.**ТЫРШАНЫТ ИРТ КТИСМӘ, ЯКНАДЛАУ ИРЧ КТМИСӘ.****Тикшерәбез:** ТЫРЫШТАН ТИР КИТМӘС, ЯЛКАУДАН ЧИР КИТМӘС.2. Түбәндәге шигырь юлларын укырга, сүзләрнең кире тәртибенә мисаллар табарга, туры тәртипкә китерергә.Кешеләр турында безБеләбез бйтенесен:Саныйбыз да китәбезХолкын, фигылен, төсен.Аерабыз яхшыга,Аерабыз яманга,Я булмаса бүләбезГалимгә һәм наданга.“Матур” я “ямьсез” дибез,“Кайнар” я “гамьсез” дибез,“Батыр” я “куркак” дибез,”Саран” я “юмарт” дибез.Әйе, кеше турында Фикер йөртәбез ансат.Ә үзебез кем соң без?Шуны белмибез кайчак.**Тикшерәбез:** Без кешеләр турында бөтенесен беләбез. Холкын, фигылен, төсен саныйбыз да китәбез. Яхшыга аерабыз, яманга аерабыз, я булмаса, галимгә һәм наданга бүләбез. Әйе, кеше турында ансат фикер йөртәбез. Ә без үзебез с кем соң? Шуны кайчак белмибез.Вакытка карап, кешенең матур сыйфатлары турында кыска әңгәмә корырга була. |
| III этап. Рефлексия | Тема истә калдымы, тикшереп карыйбыз. Моның өчен берәр сорау әзерләп, иптәшегезгә бирәсез.- Җөмләдә ничә төрле сүз тәртибе күзәтелә?- Ия хәбәрдән алда килсә, нинди сүз тәртибе була?- Тойгылы җөмләләрдә, шигърияттә нинди сүз тәртибе очрый?- Кире сүз тәртибен әдәбиятта ничек атыйбыз?**Өй эше**Үтелгән темалар буенча (сүз төзелеше, сүз ясалышы, сүз төркемнәре) 5 әр сорау әзерләргә (теманы сайлап алырга мөмкин ). |